wickkiey/tamil-wikipedia-chunked huggingface dataset:
# கபிரியேல் தேவதூதர்

## பஹாய்

இறைவனின் செய்தியை அவரின் தூதுவர்களுக்கு கொண்டு செல்பவர் எனபது பஹாய் நம்பிக்கை.
# நைதரசன் சுழற்சி

**நைதரசன் சுழற்சி** (*Nitrogen cycle*) என்பது நைட்ரசனானது வளிமண்டலம், புவிச்சூழல் மண்டலம் மற்றும் கடல்சார் சூழல் மண்டலம் ஆகியவற்றில் தனது பல்வேறு வேதி வடிவங்களில் மாறி சுழன்று வரும் ஒரு உயிரியபுவிவேதிச் சுழற்சியைக் குறிக்கிறது. நைட்ரசனின் மாற்றமானது உயிரியல் மற்றும் இயற்பியல் ஆகிய இரு செயல்முறைகளின் வழியாகவும் நிகழ்ந்திருக்கலாம். நைதரசன் சுழற்சியில் முக்கியப் படிநிலைகளாவன; நைதரசன் நிலைப்படுத்தல், நைதரசன் ஏற்றம், நைதரசனிறக்கம் ஆகியவையாகும். புவியின் வளிமண்டலத்தின் பெரும்பகுதியானது (78%) வளிமண்டல நைட்ரசனால் ஆக்கப்பட்டுள்ளது. நைட்ரசனின் மிகப்பெரும் மூலமாக வளிமண்டல நைட்ரசனே உள்ளது. இருப்பினும், வளிமண்டல நைட்ரசனானது உயிரியப் பயன்பாட்டிற்கு குறிப்பிட்ட அளவே கிடைக்கக்கூடியதாய் இருப்பதனால் இது சூழல் மண்டலத்தின் பல வகைகளில் பயன்படு நைட்ரசனை கிடைப்பருமை உடையதாக ஆக்குகிறது.  
சூழலியலைப் பொறுத்தவரை நைட்ரசன் சுழற்சி என்பது மிகவும் கவனிக்கத்தக்க ஒன்றாக உள்ளது. ஏனெனில், நைட்ரசனின் கிடைக்கும் தன்மையானது முதன்மை உற்பத்தி, கரிமச்சிதைவு போன்ற சூழலியல் செயல்முறைகளின் வீதத்தைப் பாதிக்கும் மிக முக்கியமான காரணியகாத் திகழ்கிறது. புதைபடிவ எரிபொருள் எரிப்பு, செயற்கை நைட்ரசன் உரங்களின் பயன்பாடு மற்றும் கழிவுநீரில் நைட்ரசனை வெளியிடுதல் போன்ற மனித நடவடிக்கைகள் உலகளாவிய நைட்ரஜன் சுழற்சியை வியத்தகு முறையில் மாற்றியுள்ளன. உலகளாவிய நைட்ரஜன் சுழற்சியின் மனித நடவடிக்கைகளால் ஏற்பட்ட மாற்றம் இயற்கை சுற்றுச்சூழல் அமைப்பையும் மனித ஆரோக்கியத்தையும் எதிர்மறையாக பாதிக்கக்கூடும்.
# நைதரசன் சுழற்சி

## செயல்முறைகள்

நைட்ரசனானது சூழலில் கரிம நைட்ரசன், அம்மோனியம் அயனி , நைத்திரைற்று , நைத்திரேட்டு , நைட்ரசு ஆக்சைடு , நைட்ரிக் ஆக்சைடு (NO) அல்லது கனிம நைட்ரசன் வாயு உள்ளிட்ட பலவிதமான வேதிவடிவங்களில் காணப்படுகிறது. கரிம நைட்ரஜன் ஒரு உயிரினத்தின் வடிவில், மக்கிய அல்லது கரிமப் பொருட்களின் சிதைவின் இடைநிலை விளைபொருள்களில் காணப்படலாம். நைட்ரசன் சுழற்சியின் செயல்முறைகள் நைட்ரசனை ஒரு வடிவத்திலிருந்து மற்றொரு வடிவத்திற்கு மாற்றுவதாகும். அந்த செயல்முறைகளில் பல நுண்ணுயிரிகளால் ஆற்றலை அறுவடை செய்ய அல்லது அவற்றின் வளர்ச்சிக்குத் தேவையான வடிவத்தில் நைட்ரசனைப் பெற்றுக்கொள்ளும் முயற்சிகள் மேற்கொள்ளப்படுகின்றன. உதாரணமாக, விலங்குகளின் சிறுநீரில் உள்ள நைட்ரசன் கழிவுகள், தாவரங்கள் பயன்படுத்திக் கொள்ள மண்ணில் உள்ள நைட்ரசனாக்கம் செய்யும் பாக்டீரியாவால் சிதைக்கப்படுகின்றன. நைட்ரசன் சுழற்சியை உருவாக்க இந்த செயல்முறைகள் எவ்வாறு ஒன்றிணைகின்றன என்பதை வரைபடம் காட்டுகிறது.
# நைதரசன் சுழற்சி

## செயல்முறைகள்

### நைதரசன் நிலைநிறுத்தல்

வளிமண்டலம், தொழில்துறை மற்றும் உயிரியல் செயல்முறைகள் மூலம் நைதரசன் வாயுவை ( N<sub>2</sub>) நைட்ரேட்டுகள் மற்றும் நைட்ரைட்டுகளாக மாற்றுவது நைட்ரசன் நிலைப்படுத்தல் எனப்படும். வளிமண்டல நைட்ரஜன் தாவரங்களால் எடுத்துக் கொள்ளக்கூடிய ஒரு பயன்படுத்தக்கூடிய வடிவத்தில் பதப்படுத்தப்பட வேண்டும் அல்லது "நிலைப்படுத்தப்பட வேண்டும்". நைதரசனானது ஆண்டுக்கு 5 முதல் 10 பில்லியன் கிலோ வரை மின்னல் அடிப்பதன் மூலம் நிலைநிறுத்தப்படுகிறது, ஆனால், பெரும்பாலான நைட்ரசன் நிலைநிறுத்தமானது டைஅசோட்ரோப்கள் எனப்படும் தனித்து வாழும் அல்லது இணைந்து வாழும் பாக்டீரியாக்களால் நிகழ்த்தப்படுகிறது. இந்த பாக்டீரியாவில் நைட்ரஜனேஸ் நொதியம் உள்ளது, இது வாயு நைதரசனை ஐதரசனுடன் இணைத்து அமோனியாவை உற்பத்தி செய்கிறது, இது பாக்டீரியாவால் இதர கரிமச் சேர்மங்களாக மாற்றப்படுகிறது. மாலிப்டினம் (Mo)-நைட்ரஜனேசின் செயல்பாட்டின் மூலம் பெரும்பாலான உயிரியல் நைட்ரஜன் நிலைப்படுத்தல் ஏற்படுகிறது, இது பல்வேறு வகையான பாக்டீரியாக்கள் மற்றும் சில ஆர்க்கீயாக்களில் காணப்படுகிறது. மாலிப்டினம்-நைட்ரஜனேஸ் என்பது ஒரு சிக்கலான இரு-கூறு நொதியம் ஆகும், இது பல் உலோகங்கள் கொண்ட இணைக் குழுக்களைக் கொண்டுள்ளது.தனித்து வாழும் பாக்டீரியாவின் உதாரணம் அசோடோபாக்டர். ரைசோபியம் போன்ற கூட்டுயிர் நைதரசனை நிலைநிறுத்தும் பாக்டீரியா பொதுவாக பருப்பு வகைகளின் வேர் முடிச்சுகளில் (பட்டாணி, அல்ஃப்ல்ஃபா மற்றும் வெட்டுக்கிளி மரங்கள் போன்றவை) வாழ்கிறது. இங்கே அவை தாவரத்துடன் ஒரு பரஸ்பர தொடர்பை உருவாக்கி, கார்போஹைட்ரேட்டுகளுக்கு ஈடாக அமோனியாவை உற்பத்தி செய்கின்றன. இந்தத் தொடர்பின் காரணமாக, பருப்பு வகைகள் பெரும்பாலும் நைதரசன் இல்லாத மண்ணின் நைதரசன் உள்ளடக்கத்தை அதிகரிக்கும். ஒரு சில பருப்பு அல்லாத தாவரங்களும் இத்தகைய கூட்டுவாழ்வை உருவாக்கலாம். இன்று, மொத்த நிலையான நைதரசனில் சுமார் 30% அதிக வெப்பம் மற்றும் அழுத்தத்தைப் பயன்படுத்தி இயற்கை வாயு அல்லது பெட்ரோலியத்திலிருந்து கிடைக்கப்பெறும் நைதரசன் மற்றும் ஐதரசன் வாயுக்களை அமோனியாவாக மாற்றும் ஹேபர்-போஷ் செயல்முறையைப் பயன்படுத்தி தொழில்துறையில் உற்பத்தி செய்யப்படுகிறது.
# நைதரசன் சுழற்சி

## செயல்முறைகள்

### தன்மயமாதல்

தாவரங்கள் தங்கள் வேர்த்தூவிகளால் மண்ணிலிருந்து நைட்ரேட் அல்லது அம்மோனியத்தை உறிஞ்சும். நைட்ரேட் உறிஞ்சப்பட்டால், அது முதலில் நைட்ரைட் அயனிகளாகவும் பின்னர் அம்மோனியம் அயனிகளாகவும் அமினோ அமிலங்கள், நியூக்ளிக் அமிலங்கள் மற்றும் குளோரோபில் ஆகியவற்றில் சேர்க்கப்படுகிறது. ரைசோபியாவுடன் ஒரு கூட்டுவாழ்வு உறவைக் கொண்ட தாவரங்களில், சிறிது நைதரசன் அம்மோனியம் அயனிகளின் வடிவத்தில் நேரடியாக வேர்தூவிகளிலிருந்து தன்மயமாக்கப்படுகிறது. "ரைசோபியா" பாக்டீராய்டுகளுக்கும் தாவரங்களுக்கும் இடையே அமினோ அமிலங்களின் மிகவும் சிக்கலான சுழற்சி உள்ளது என்பது இப்போது அறியப்படுகிறது. தாவரமானது பாக்டீராய்டுகளுக்கு அமினோ அமிலங்களை வழங்குகிறது, எனவே அம்மோனியா தன்மயமாதல் தேவையில்லை மேலும் பாக்டீராய்டுகள் அமினோ அமிலங்களை (புதிதாக நிலையான நைதரசனுடன்) மீண்டும் தாவரங்களுக்கு அனுப்புகின்றன, இதனால் ஒன்றுக்கொன்று சார்ந்த உறவை உருவாக்குகிறது. பூஞ்சைகள், சார்பூட்ட உயிரிகள், பல விலங்குகள் ஆகியவை அமினோ அமிலங்களிலிருந்தும், கருக்காடிக்கூறுகளிலிருந்தும், இதர சிறிய கரிம மூலக்கூறுகளிலிருந்தும் நைதரசனை உட்கொள்கின்றன. இதர பாக்டீரியா உள்ளிட்ட சாறுண்ணிகள் கனிமச் சேர்மங்களிலிருந்து அதாவது அம்மோனியம் போன்ற தனித்த நைதரசன் மூலங்களிலிருந்து நைதரசனைப் பயன்படுத்திக் கொள்கின்றன.
# நைதரசன் சுழற்சி

## செயல்முறைகள்

### அம்மோனியாக்கல்

ஒரு தாவரமோ ஒரு விலங்கோ இறக்கும் போது அல்லது ஒரு விலங்கு கழிவுகளை வெளியேற்றும் போது, வெளியிடப்படும் நைதரசனின் முதல் வடிவம் கரிம நைதரசன் ஆகும். பாக்டீரியா அல்லது பூஞ்சைகள் எஞ்சியுள்ள கரிம நைதரசனை மீண்டும் அமோனியம் ஆக மாற்றுகின்றன. இச்செயல்முறையே அம்மோனியாக்கல் அல்லது கனிமமாக்கல் என அழைக்கப்படுகிறது. இச்செயல்முறையில் ஈடுபடும் நொதியங்கள்:
- ஜிஎஸ்: கிளென் சிந்தெடேசு (கைடோசோலிக் & நெகிழி)
- ஜிஓஜிஏடி: குளூ-2-ஆக்சோகுளூட்டரேட்டு அமினோடிரான்ஸ்பெரேசு (ஃபெர்ரோடாக்சின் & என்ஏடிஎச்-சார்பு)
- ஜிடிஎச்: குளூ டிஐதரசசேசு:
- அம்மோனியம் தன்மயமாதலில் மிகச் சிறிய பங்களிப்பு
- அமினோ அமிலங்களின் வளர்சிதை மாற்றத் தன்மயமாதலால்.
# நைதரசன் சுழற்சி

## செயல்முறைகள்

### நைதரசனேற்றம்

அம்மோனியம் அயனிகளை நைட்ரேட்டாக மாற்றுவதில் முதன்மையாக மண்ணில் வாழும் பாக்டீரியாக்கள் மற்றும் நைட்ரோஏற்ற பாக்டீரியாக்கள் பங்களிக்கின்றன. நைட்ரோ ஏற்றத்தின் முதனிலையில், அம்மோனியம் அயனியின் ஆக்சிசனேற்றமானது நைட்ரோசோமோனாசு போன்ற பாக்டீரியாக்களால் நிகழ்த்தப்படுகிறது. இவ்வகைப் பாக்டீரியாக்கள் அம்மோனியாவை நைட்ரைட்டாக மாற்றுகின்றன. இதர வகை நைட்ரோபாக்டர் பாக்டீரியாக்கள் நைட்ரைட்டுகளை நைட்ரேட்டுகளாக மாற்றுகின்றன. அமோனியாவானது நைட்ரைட்டுகளாகவோ நைட்ரேட்டுகளாகவோ மாற்றப்பட வேண்டியது அவசியமாகும் ஏனெனில், அமோனியா தாவரங்களுக்கு நச்சுத்தன்மையானதாகும்.  
அவற்றின் மிக அதிக கரைதிறன் காரணமாகவும், மண்ணால் அயனிகளைத் தக்கவைக்க முடியாததால், நைட்ரேட்டுகள் நிலத்தடி நீரில் நுழைகின்றன.நிலத்தடி நீரில் அதிக அளவு நைட்ரேட் கலக்கும் போது, அந்த குடிநீரைப் பயன்படுத்துவது கவலைக்குரியது ஆகும். ஏனெனில், நைட்ரேட் குழந்தைகளில் இரத்த-ஆக்ஸிஜன் அளவுகளில் குறுக்கிட்டு மெத்தமோகுளோபினீமியா அல்லது ப்ளூ-பேபி நோய்க்குறியை ஏற்படுத்தும்.நிலத்தடி நீர் நீரோட்ட ஓட்டத்தை மறுநிரப்பு செய்யும் இடத்தில், நைட்ரேட்-செறிவூட்டப்பட்ட நிலத்தடி நீர் யூட்ரோஃபிகேஷனுக்கு பங்களிக்கிறது, இது அதிக பாசி பெருகுவதற்கும் வழிவகுக்கும், குறிப்பாக நீலப்பச்சை பாசி அதிகரிக்க வழிவகுக்கிறது. அம்மோனியா போன்ற வாயுவால் மீனின் வாழ்க்கைக்கு நேரடியாக நச்சுத்தன்மை இல்லை என்றாலும், நைட்ரேட் இந்த யூட்ரோஃபிகேஷனுக்கு பங்களித்தால் மீன் மீது மறைமுக விளைவுகளை ஏற்படுத்தும். நைட்ரஜன் சில நீர்நிலைகளில் கடுமையான யூட்ரோஃபிகேஷன் பிரச்சனைகளுக்கு பங்களித்துள்ளது.
# நைதரசன் சுழற்சி

## செயல்முறைகள்

### நைதரசனிறக்கம்

நைதரசனிறக்கம் என்பது நைட்ரஜன் சுழற்சியை நிறைவு செய்யும் விதமாக நைட்ரைட்டுகள் மற்றும் நைட்ரேட்டுகளை மீண்டும் நைதரசன் வாயுவாகக் குறைப்பதாகும். இந்த செயல்முறையானது சூடோமோனாஸ் மற்றும் பாராகோக்கஸ் போன்ற பாக்டீரியா இனங்களால் காற்றில்லா நிலைமைகளின் கீழ் செய்யப்படுகிறது. சுவாசத்தின் போது ஆக்சிசனின் இடத்தில் நைட்ரேட்டை எலக்ட்ரான் ஏற்பியாகப் பயன்படுத்துகிறார்கள். காற்றில்லா பாக்டீரியாக்கள் ஏரோபிக் நிலையிலும் வாழலாம். காற்றில்லா நிலைகளில் நைதரசனிறக்கம் நடக்கிறது எ.கா. நீர் தேங்கிய மண். நைதரசனிறக்க பாக்டீரியா மண்ணில் நைட்ரேட்டுகளைப் பயன்படுத்தி சுவாசத்தை நிகழ்த்தி அதன் விளைவாக மந்தமான, தாவரங்களுக்கு எளிதில் கிடைக்காத நைட்ரஜன் வாயுவை உற்பத்தி செய்கிறது. நைதரசனிறக்கம் தனித்து வாழும் நுண்ணுயிரிகளிலும், காற்றில்லா சிலியேட்டுகளின் மாற்றில்லா கூட்டுயிரிகளிலும் ஏற்படுகிறது.
# செலுத்து கம்பி

**செலுத்து கம்பி** என்பது மிகப் பொதுவான கண்ணோட்டத்தில் ஏதேனும் ஒருவகையான ஆற்றலைக் கடத்தும் அல்லது செலுத்தும் குறிப்பிட்ட பொருளால் ஆன ஊடகம் ஆகும். மின்னாற்றல், மின்காந்த அலைகள், ஒலியலைகள் என்று பல்வேறு வகையான ஆற்றல் வடிவங்களிலும் ஓரிடத்தில் இருந்து மற்றொரு இடத்துக்குக் கடத்தப் பயன்படும் கம்பிகள் அல்லது ஊடகங்களை இது குறிக்கும். செலுத்த வேண்டிய ஆற்றலின் வடிவத்தைப் பொருத்து செலுத்து கம்பி வகைகள் மின் கம்பிகளாகவோ, இணையச்சு வடங்களாகவோ, மின் வன்கடத்தி அல்லது மின்கடத்தாப் பொருள்களால் ஆன பலகைகளாகவோ, நாடாக்கடத்திகளாகவோ, ஒளியிழைகளாகவோ, மின்னாற்றல் கம்பிகளாகவோ அலை வழிப்படுத்திகளாகவோ இருக்கலாம்.
# செலுத்து கம்பி

## வரலாறு

மின்னாற்றல் செலுத்துகம்பிகளின் நடத்தையைக் கணித அடிப்படையில் பகுப்பாய்வு செய்து வளர்த்தெடுத்த முன்னோடிகள், சேம்சு கிளார்க் மேக்ஃசுவெல் (James Clerk Maxwell), லார்ட் கெல்வின் (Lord Kelvin), ஒலிவர் எவிசைடு (Oliver Heaviside) ஆகியோராவர். 1855 ஆம் ஆண்டில் கடலடி மின் செலுத்துவடம் ஒன்றில் மின்னோட்டம் விரவுதலை விளக்கும் ஒப்புரு (model) ஒன்றை லார்டு கெல்வின் உருவாக்கினார். இந்த ஒப்புரு (model), 1858 ஆம் ஆண்டில் கடலடி மின்வடத்தின் மோசமான செயல்திறனை சரியாகக் கணித்தது. 1885 ஆம் ஆண்டில் மின்கம்பிகளில் பரப்புதல் பற்றியும் தந்திச்சமன்பாடுகளின் தற்கால வடிவத்தையும் எவிசைட் தனது பகுப்பாய்வில் முதல் ஆய்வுத்தாள்களில் விரித்துரைத்தார்.
# செலுத்து கம்பி

## பொருந்துதல்

கூறுகளை இணைக்கும் மின் சுற்றுகளில் கம்பிகளின் நீளம் பெரும்பாலான பகுதிகள் புறக்கணிக்கப்படுகின்றன. ஒரு சில பகுதிகளில் கம்பிகளில் செல்லும் மின்னலகானது ஒரே மாதிரியாக கணக்கிடப்படுகிறது. ஒரு குறிப்பிட்ட நேர இடைவெளியில் கம்பியில் கீழ்நோக்கி செல்லும் குறிப்பலையில் மின்னலகு மாறும் போது நீளம் முக்கியமானதாகவும் அவை செலுத்து கம்பியாகவும் கருதப்படுகின்றன. மற்றொரு வழியில் கம்பியின் நீளம் முக்கியமானதாகும் குறிப்பலை அதிர்வெண் கூறுகளுடன்கூடிய அலை இடைக்காலத்துடன்ஒப்பிடும் போது கம்பியின் நீளம் குறைவாக இருக்க வேண்டும்.  
பொதுவான விதிமுறையின் படி ஒரு கம்பி அல்லது கம்பிவடமானது செலுத்து கம்பியாக கருதப்படும் அதன் நீளமானது அலை இடைகாலத்தின் 1/10 க்கு அதிகமாக இருக்கும் போது செலுத்து கம்பியின் தத்துவத்தின் படி அமைக்கப்படாத கருவியில் பிரிவு தாமதம் மற்றும் கம்பிகளில் ஏற்படும் குறுக்கீடு ஆகியவை முக்கியமாக இல்லை எனில் கருவிகளில் எதிர்பார்க்க முடியாத விளைவுகளை உருவாக்கும்.
# செலுத்து கம்பி

## நான்கு முனைய மாதிரி

பகுப்பாய்வின் காரணமாக மின்சார செலுத்து கம்பியானது இரண்டு-முனை வலையமாக முன்மாதிரியாக்கப்படுகிறது. ( நான்முனை வலையமைப்பு என்றும் அழைக்கப்படும்) அவை பின் வருமாறு:  
எளிமையான நேரங்களில் வலையமைப்பானது நேரோட்டமாக கருதப்படுகிறது ( அதாவது சிக்கலான மின்னழுத்தம் ஏதாவதொரு முனையத்தில் மின் போக்கில் பிரதிபலிப்பு இல்லாத போது விகிதசமமாக இருக்கும்), இரண்டு முனைகளும் மாற்றத்தக்கவையாக கருதப்படும். செலுத்து கம்பியானது நீளத்தில் ஒரே அளவாக இருக்கும் போது அதன் நடத்தையானது ஒற்றை அளப்புரு *சிறப்பியல்பு மாறுமின் மறுப்பு*, Z<sub>0</sub> என்ற குறியீட்டில் அழைக்கப்படுகிறது. இது தான் கம்பியில் ஒரு பகுதியில் சிக்கலான அலையில் கொடுக்கப்பட்ட அலைக்கும் சிக்கலான மின்சாரத்தில் கொடுக்கப்பட்ட ஒரே அலைக்கும் உள்ள விகிதமாகும். ஓரச்சுவடத்தில் 50 அல்லது 75 ஓம் களும், வளைவு இணை கம்பிகளில் 100 ஓம் களும், ரேடியோ ஒலிபரப்புகளில் பயன்படும் முறுக்கிறாத இணைகளில் 300 ஓம் களும் Z<sub>0</sub>{/வின் மதிப்பு இருக்கும்.  
செலுத்து கம்பியில் சக்தியை கீழ்நோக்கி செலுத்தும் போது சுமையின் காரணமாக அதிகப்படியான சக்தியை உறிஞ்சும் என்றும் ஆதாரத்திற்கு சிறியளவு பிரதிபலிப்பு இருக்கும் என்றும் விரும்பத்தக்கது. சுமையின் மாறுமின் மறுப்பு Z<sub>0</sub> க்கு சமமாக்கி உறுதி செய்யப்படுகிறது. இந்த நிலையில் செலுத்து கம்பியானது *சமமாக* கருதப்படுகிறது. ஆதார மாறுமின் மறுப்பு Z<sub>0</sub> க்கு சமமாகும் போது ஆதாரத்திலிருந்து செலுத்து கம்பிக்கான சக்தி இடமாற்று அதிகமாக இருக்கும். ஆனால் கம்பியின் நடத்தையில் எந்த பாதிப்பும் இருக்காது.  
செலுத்து கம்பியில் செல்லும் சக்தியானது சில சமயங்களில் மின்தடையின் காரணமாக இழக்கப்படுகிறது. இந்த விளைவானது *ஓமிக்* அல்லது *தடுப்பு* இழப்பு எனப்படும் (பார்க்க ஓமிற்குரியவெப்பமாக்குகை). அதிகமான அதிர்வெண்களில் *மின்காப்பு பொருள் இழப்பு* என்ற மற்றொரு விளைவு சாத்தியமானது. மின் தடைகளின் இழப்பை இணைக்கும் போது மின்காப்பு பொருள் இழப்பு செலுத்திக் கம்பியின் காவலிடல் மூலக்கூறு மாறுபட்ட மின் தளத்திலிருந்து சக்தியை உறிஞ்சி வெப்பமாக மாற்றுகிறது (பார்க்க மின்காப்பு பொருள் வெப்பமாக்கல்).  
செலுத்து கம்பியின் முழுமையான சக்தி இழப்பு டெசிபல் பெர் மீட்டர் (dB/m) என்று குறிக்கப்படுகிறது. இது அதிர்வெண்னின் குறியைப் எப்போதும் சார்ந்திருக்கும். குறிப்பிட்ட அதிர்வெண்களில் ஏற்பட்ட இழப்பை உற்பத்தியாளர்கள் dB/m என்ற வரைப்படத்தின் மூலம் வெளிவிடுவர். 3 dB ன் இழப்பு தோராயமாக திறனின் அரைத்தடுப்பாகும்.  
அதிக அதிர்வெண்களைக் கொண்ட செலுத்து கம்பிகள் மின்காந்த அலைகளை எடுத்துச் செல்ல வடிவமைக்கபடுகிறது. அவற்றின் அலைநீளம் கம்பியை விட குறைவாகவும் அல்லது கம்பியின் நீளத்திலும் இருக்கும். இந்த காரணங்களினால் தோராயமான கணக்கீடுகளின் கொண்ட குறைவான அதிர்வெண்கள் மிகச் சரியாக இருக்காது. இவை அதிகமாகரேடியோ நுண்ணலை மற்றும் ஒளியிழை குறிகளில் இருக்கும் மிகுந்த வேகமான குறிகளைக் கொணட டிஜிட்டல் சர்க்யூட்டிலும் கண்டறியப்படுகிறது.
# செலுத்து கம்பி

## இழப்பில்லா செலுத்து கம்பியின் உள்ளீட்டு மாறுமின் மறுப்பு

**ஒற்றை** மின்னழுத்த அலையிலிருந்து மின் திறன் அலைக்கு உள்ள விகிதமே செலுத்து கம்பியின் தனிசிறப்பு மாறுமின் மறுப்பு <math>Z_0</math> சில செலுத்து கம்பிகள் பிரதிபலிக்கப்பட்ட அலைகளைக் கொண்டுள்ளன. தனிச்சிறப்புத் தடங்களானது பெரும்பாலும் கம்பிகளின் ஏற்படும் தடங்களைப் பொறுத்து **இல்லை** கணக்கிட உதவுகிறது.  
இழப்பில்லா செலுத்து கம்பியில் கொடுக்கப்பட்ட பகுதியில் <math>l</math> தடங்களானது சுமை தடங்களிலிருந்து <math>Z_L</math> கணக்கிடப்படுகிறது.  
:<math> Z_\mathrm{in} (l)=Z_0 \frac{Z_L + jZ_0\tan(\beta l)}{Z_0 + jZ_L\tan(\beta l)} </math>  
<math>\beta=\frac{2\pi}{\lambda}</math> அலை எண்ணாகும் .  
கணக்கிடும்போது <math>\beta</math>, அலைநீளமானது வெற்றிடம் மற்றும் திசைவேக மாறிலி இருக்கும் அளவிலிருந்து செலுத்து கம்பியின் உள்ளிருக்கும் அளவிற்கு மாறுபட்டு இருக்கும். இந்த மாதிரியான கணக்கீடுகளுக்கு செலுத்துக் கம்பி தயாரிக்கப்பட்ட மூலக்கூறும் கணக்கில் எடுத்துக் கொள்ளப்படுகிறது.
# செலுத்து கம்பி

## இழப்பில்லா செலுத்து கம்பியின் உள்ளீட்டு மாறுமின் மறுப்பு

### பிரத்யேக சூழ்நிலைகள்

#### அரை அலை நீளம்

பிரத்யேக சூழ்நிலைகளில் <math>\beta l= n\pi</math> இதில் n என்பது முழு எண்ணாக (கம்பியின் நீளம் அலைநீள பாதியின் பெருக்கம்), சமன்பாடு சுமை தடங்கலைக் குறைக்கிறது.
:<math> Z_\mathrm{in}=Z_L \ </math>
இறுதியாக <math>n</math>. இந்த சூழ்நிலைகளை உள்ளடக்கியது <math>n=0</math>, செலுத்து கம்பியின் நீளம் அலைநீளத்துடன் ஒப்பிடும் போது குறைவானது என்று பொருள்படும். இவைகளின் அமைப்பு சிறப்பியல்புகளானது செலுத்து கம்பியை தவிர்க்கிறது (கம்பியாக நடத்துகிறது) மற்றொரு சூழ்நிலையில்
# செலுத்து கம்பி

## இழப்பில்லா செலுத்து கம்பியின் உள்ளீட்டு மாறுமின் மறுப்பு

### பிரத்யேக சூழ்நிலைகள்

#### காற்பகுதி அலை நீளம்

இந்த சூழ்நிலைகளில் கம்பியின் நீளமானது அலைநீளத்தின் காற்பகுதியாகவும், ஒற்றை மடங்கு அலைநீளத்தின் காற்பகுதியாகவும், உள்ளீட்டு தடங்கலானது இவ்வாறும்
:<math> Z_\mathrm{in}=\frac{Z_0^2}{Z_L} \ </math>
# செலுத்து கம்பி

## இழப்பில்லா செலுத்து கம்பியின் உள்ளீட்டு மாறுமின் மறுப்பு

### பிரத்யேக சூழ்நிலைகள்

#### பொருத்த மின்சுமை

மற்றொரு பிரத்யேக சூழ்நிலையில் சுமை தடங்கலானது கம்பியின் சிறப்பியல்பு தடங்கலுக்கு சமமாக இருக்கும் (அதாவது கம்பி *பொருத்தமாக* இருக்கும்). இந்த சூழ்நிலையில் தடங்கலானது கம்பியின் சிறப்பியல்பு தடங்கலை குறைக்கும் ஆகையால்
:<math> Z_\mathrm{in}=Z_L=Z_0\ </math>
அனைத்து <math>l</math> க்கு மற்றும் அனைத்து <math>\lambda</math>.
# செலுத்து கம்பி

## இழப்பில்லா செலுத்து கம்பியின் உள்ளீட்டு மாறுமின் மறுப்பு

### பிரத்யேக சூழ்நிலைகள்

#### குறுகிய

குறைவான சுமை சூழ்நிலைகளில் (அதாவது <math>Z_L=0</math>), உள்ளீட்டு தடங்கலானது முற்றிலும் கற்பனையாகவும் மற்றும் காலமுறை நிலைகள் மற்றும் அலைநீளம் (அதிர்வெண்)  
:<math> Z_\mathrm{in} (l)=j Z_0 \tan(\beta l) \, </math>
# செலுத்து கம்பி

## இழப்பில்லா செலுத்து கம்பியின் உள்ளீட்டு மாறுமின் மறுப்பு

### பிரத்யேக சூழ்நிலைகள்

#### திறந்த

திறந்த சூழ்நிலைகளில் (அதாவது <math>Z_L=\infty</math> ), உள்ளீட்டு தடங்கலானது மறுபடியும் கற்பனை மற்றும் காலமுறை நிலைகள்  
:<math> Z_\mathrm{in} (l)=-j Z_0 \cot(\beta l) \, </math>
# செலுத்து கம்பி

## இழப்பில்லா செலுத்து கம்பியின் உள்ளீட்டு மாறுமின் மறுப்பு

### படிமுறை செலுத்து கம்பி

படிமுறை செலுத்து கம்பியானது அகல நெடுக்க மாறுமின் மறுப்பு பொறுத்தத்தில் உபயோகிக்கப்படுகிறது பல செலுத்து கம்பி பாகமானது தொடர் வரிசையாக இணைக்கப்படுகிறது. ஒவ்வொரு மூலகமும் சிறப்பியல்பு தடங்கலுடன் Z<sub>0,i</sub> கருதப்படும். உள்ளீட்டு தடங்கலானது கூட்டு தொடர்பு மூலம் அடுத்தடுத்த உபயோகம் மூலம் பெறப்படும்.  
:<math> Z_\mathrm{i+1}=Z_\mathrm{0,i} \frac{Z_i + jZ_\mathrm{0,i}\tan(\beta_i l_i)}{Z_\mathrm{0,i} + jZ_i\tan(\beta_i l_i)} </math>  
*i* thசெலுத்து கம்பியின் <math>\beta_i</math>அலை எண் பிரிவாகும் மற்றும் *i* பிரிவின் நீளமாகும் மற்றும் <sub></sub><sub></sub>th பிரிவின் முன்-முனை மாறுமின் மறுப்பாகும். ஏனெனில் சிறப்பியல்பு தடங்கலானது ஒவ்வொரு செலுத்து கம்பியின் பிரிவு <sub>Z0,i</sub> Z<sub>0</sub> உள்ளீட்டு மின்கம்பியிலிருந்து மாறுபட்டு இருக்கும் மாறுமின் மறுப்பு செலுத்து வளையம் x ஆக்சிஸில் பகுதி நடுவில் ஸ்மித் வரைபடத்தில்மாறுமின் மறுப்பு விளக்கத்தில் இருப்பது போல இருக்கும் Z<sub>0 </sub>க்கு நெறிபடுத்தபட்ட முறையில் இருக்கும்.
# செலுத்து கம்பி

## நடைமுறை வகைகள்

### ஓரச்சு மின்கம்பி

ஓரச்சு கம்பிகள் மின்காந்த அலைகளை மின் கம்பியின் உள்ளே நடுகடத்தி மற்றும் கவசத்திற்கு இடையில் பிடித்து அடைத்து வைக்கின்றன. மின்கம்பியின் உள்ளே கடத்திகளுக்கு இடையே மின்கடத்தா பொருள் மூலம் சக்தியானது முழுவதுமாக கடத்தப்படுகிறது. ஓரச்சு கம்பிகள் ஆகவே வளைக்கபட்டு மற்றும் முறுக்கப்படுகின்றன( அளவுகளை பொறுத்து) எதிர்மறை விளைவுகள் இல்லாமல் தேவையற்ற மின் திறன் இல்லாமலே கடத்திகள் மூலம் செலுத்த இயலும்.
சில கி கா ஹொட்ஸ் வரை உள்ள ரேடியோ-அதிர்வெண் உபயோகங்களில், அலையானது குறுக்குநிலை மின் மற்றும் காந்த முறையிலும்(TEM) பெருக்கமடைகிறது, திசையைப் பொறுத்து பெருக்கம் அடைவதில் மின் மற்றும் காந்த பகுதிகள் செங்குத்தாக உள்ளன (மின் பகுதியானது கதிர்களாகவும் மற்றும் காந்த பகுதியானது சுற்றளவிலும் இருக்கும்). எனினும் அதிவெண்களில் அலைநீளங்கள் (மின்கடத்தா பொருளில்) மின்கம்பியின் சுற்றளவை விட குறைவாக இருக்கும் குறுக்குநிலை மின் மற்றும் குறுக்குநிலை காந்த அலை வழிப்படுத்திகளும் பெருக்கமடையும். ஒரு மாதிரிக்கு மேலான மாதிரிகள் இருந்தால் வளைப்பு மற்றும் முறைகேடான மின்கம்பிகளின் வடிவவியல் மின் திறனை ஒரு மாதிரியிலிருந்து மற்றொரு மாதிரிக்கு மாற்றும்.  
ஓரச்சு மின்கம்பிகளின் உபயோகமானது பல மெகா ஹொட்ஸ் பட்டையகலம் கொண்ட தொலைக்காட்சி மற்றும் மற்ற அலைகளில் பயன்படுத்தப்படுகிறது. 20 ஆம் நூற்றாண்டின் மத்தியில் நீண்ட தூரதொலைப்பேசி இணைப்புகளை கொண்டு சென்றன.
# செலுத்து கம்பி

## நடைமுறை வகைகள்

### மைக்கிரோத்துண்டு

தரை பரப்புக்கு இணையாக மெல்லிய தடினமான கடத்தியை மைக்ரோத்துண்டு சுற்று உபயோகப்படுத்துகிறது. காப்பர் துண்டுகளை அச்சிட்டசுற்றுப் பலகையின் (PCB) ஒரு பகுதியில் அல்லது தொடர்ச்சியான தரை பரப்பில் பீங்கான் தளப்பொருள் மற்றொரு பகுதியிலும் வைக்கப்பட்டு மைக்ரோ துண்டுகள் தயாரிக்கப்படுகின்றன. துண்டுகளின் அகலம், காப்பீட்டு அடுக்கின் தடிமன் (PCB அல்லது பீங்கான்) மற்றும் காப்பீட்டு அடுக்கின் மின்கடவாப்பொருள் மாறிலிகள் தடங்கலின் சிறப்பியல்புகளை தீர்மானிக்கின்றன.
மைக்ரோத்துண்டுகள் திறந்த கட்டமைப்பிலும் ஓரச்சுவடம் மூடிய கட்டமைப்பிலும் இருக்கும்.
# செலுத்து கம்பி

## நடைமுறை வகைகள்

### ஸ்டிரிப்லைன்

இரண்டு இணையான தரைப் பரப்பிக்கு இடையில் தட்டையான உலோக துண்டுகளை வைத்து ஸ்டிரிப்லைன் சுற்று உபயோகப் படுத்துகிறது. தளப்பொருள்களின் காப்பீட்டுப் பொருள் மின்கடத்தாப் பொருளை உருவாக்குகிறது. துண்டுகளின் அகலம், தளப்பொருள்களின் தடிமன் மற்றும் தளப்பொருள்களின் தன்கொள்ளளவுத்திறன் செலுத்து கம்பிகளின் மாறுமின் மறுப்பு சிறப்பியல்புகளை தீர்மானிக்கின்றன.
# செலுத்து கம்பி

## நடைமுறை வகைகள்

### சமன்படுத்தப்பட்ட கம்பிகள்

சமன்படுத்தப்பட்ட கம்பிகள் என்பது ஒரே மாதிரியான இரண்டு கடத்திகளைக் கொண்ட செலுத்து கம்பிகளாகும். மேலும் தரைக்கும் மற்ற சுற்றுகளுக்கும் சமமான மாறுமின் மறுப்பு கொண்டவையாகும். சமன்படுத்தப்பட்ட கம்பிகளில் பல வகைகள் உள்ளன. அவைகளில் டிவிஸ்டேட் ஃபேர், நாலுடுச்சுற்று மற்றும் டிவின்-லீட் பொதுவானவைகள் ஆகும்.
# செலுத்து கம்பி

## நடைமுறை வகைகள்

### சமன்படுத்தப்பட்ட கம்பிகள்

#### டிவிஸ்டேட் ஃபேர்

டிவிஸ்டேட் ஃபேர் பெரும்பாலும் புவிக்குரிய தொலைபேசி இணைப்புகளுக்கு பயன்படுத்தப்படுகின்றன. இரண்டு முதல் ஆயிரம் வரை உள்ள இணைகள் ஒரு குழுவாக இணைக்கப்பட்டு ஒரு கம்பியாக மாற்றப்படுகிறது. கட்டிடங்களுக்குள் தகவலை வலையமைப்பு மூலம் வழங்க இந்த முறை உபயோகப்படுகிறது. இந்த முறைகளில் கம்பிகள் மிக விலை கூடுதலாகவும் இரண்டு அல்லது நான்கு இணைகளை கொண்டு இறுக்கமாகவும் உபயோகப்படுத்த படுகிறது.
# செலுத்து கம்பி

## நடைமுறை வகைகள்

### சமன்படுத்தப்பட்ட கம்பிகள்

#### நாலுடுச்சுற்று

குறைந்த அதிர்வெண்களில் உபயோகப்படுத்தபடும் சமன்படுத்தப்பட்ட வடிவமாகும் 4-கம்பிதொலைபேசி மற்றும் ஒலிவாங்கி சுற்றுகளை உள்ளடக்கியவையாகும்.
# செலுத்து கம்பி

## நடைமுறை வகைகள்

### சமன்படுத்தப்பட்ட கம்பிகள்

#### டிவின்-லீட்

தொடர்ச்சியான மின்கடத்தாப் பொருள் நீங்கலாக கடத்திகளின் இணையை டிவின்-லீட் கொண்டுள்ளது.
# செலுத்து கம்பி

## நடைமுறை வகைகள்

### சமன்படுத்தப்பட்ட கம்பிகள்

#### லெச்சர் கம்பிகள்

பிரிவுள்ள சுற்றுகளை உருவாக்க இணையான கடத்தி வடிவத்தில் UHF இல் உபயோகப்படுத்தும் கம்பிகள் லெச்சர் கம்பிகள். இவைகள் வசதியான நடைமுறை வடிவங்களாக மொத்தமான கூறுகள் HF/VHF உபயோகப்படுத்தபடும்) மற்றும் பரிவுள்ள துவாரங்களுக்கு (UHF/SHFஉபயோகப்படுத்தபடும்) இடையே உள்ள பிளவுகளை சரிசெய்கிறது.
# செலுத்து கம்பி

## நடைமுறை வகைகள்

### ஒற்றை-கம்பி வரிகள்

சமன்படுத்தபடாத கம்பிகள்முன்பு தந்தி பரிமாற்றத்திற்கு அதிகமாக உபயோகப்படுத்தபட்டன. தற்போது இந்த முறை தொடர்பு உபயோகத்திலிருந்து வீழ்ச்சியடைந்து விட்டது. கம்பிகள் பெரும்பாலும் டிவிஸ்டேட் ஃபேர் போன்றே ஒரே கம்பியில் கட்டப்பட்டு இருக்கும். ஆனால் ஒரு சுற்றுக்கு ஒரே ஒரு கடத்தி மட்டுமே வழங்கப்பட்டு திருகு இல்லாமல் இருக்கும். எல்லா சுற்றுகளும் ஒரே பாதையில் உள்ள பொதுவான வழியை திரும்பும் மின் திறனுக்கு (புவிமீள்) உபயோகப்படுத்தும். நிறைய பகுதிகளில் ஒற்றை-கம்பி புவிமீள்திறன் ஒலிபரப்பு பதிப்பு உபயோகப்படுத்தப் படுகிறது.
# செலுத்து கம்பி

## நடைமுறை வகைகள்

### அலை வழிப்படுத்தி

அலை வழிபடுத்திகள் செங்குத்தாக அல்லது வட்டவடிமான உலோகக் குழாய்கள், மின்காந்த அலைகள் குழாய்களில் உள்ளில் பெருக்கம் மற்றும் அடைத்தும் வைக்கப்படுகிறது. செம்பு கம்பிகளில் காணப்படும் குறுக்குநிலை மின்காந்த அலைகளை கடத்த அலைக் கடத்திகள் உகந்தவைகள் அல்ல அதற்கு வேறொரு முறையை உபயோகிக்க வேண்டும். இதன் விளைவாக மின்கம்பிகள் மூலம் நேரடியாக இணைக்க முடியாது இடைமுகப்பாக ஒன்றை வழங்கி அலை வழிபடுத்தி முறையை உருவாக்க பொறிநுட்பம் உண்டு.
# செலுத்து கம்பி

## நடைமுறை வகைகள்

### ஒளியிழை

ஒளியிழைகள் என்பவை நிலையான ஒளிபுகும் இழைகளின் கண்ணாடி அல்லது பலபடிச் சேர்மமாகும்ஒரு குறியை ஒளியியல் அல்லது அருகில் உள்ள அகசிவப்பு, அலைநீளங்களுக்கு கடத்துகிறது. புதிய புவிக்குரிய தொடர்பு வலையங்களில் அதிகப்படியான பட்டையகலத்தைப் பெறுவதற்கும் உருவாக்கத்திற்கு முதுகெலும்பாக உள்ளது. ஒளியிழைகள் அலை வழிபடுத்திகளின் மற்றொரு வகையாகும்.
# செலுத்து கம்பி

## பொதுவான பயன்பாடுகள்

### குறிப்பலை இடமாற்றம்

மின்சார செலுத்து கம்பிகளானது அதிக அதிர்வெண் உள்ள குறிகளை குறைவான மின்திறன் இழப்புடன் குறைவான அல்லது அதிகமான தொலைவில் கடத்துவதற்கு பயன்படுத்தப் படுவையாகும். ஒரு பிரபலமான உதாரணம் தொலைக்காட்சி அல்லது ரேடியோவிற்கு தரையிரக்கம் மூலம் அலைவாங்கியிலிருந்து பெறும் கருவிக்கு பெறுவதாகும்.
# செலுத்து கம்பி

## பொதுவான பயன்பாடுகள்

### துடிப்பு உருவாக்கம்

செலுத்து கம்பிகள் துடிப்பு உருவாக்கத்திற்கும் பயன்படுகின்றன. செலுத்து கம்பியை திறனேற்றுதல் மற்றும் தடைச்சுமை திறனிறத்தல் மூலம் மின்சார நீளத்திற்குஇரண்டு மடங்கு நீளமும் மின்னழுத்ததில் பகுதியும் கொண்ட செவ்வக துடிப்பு உருவாக்கப்படுகிறது. ஃபுளுமெலின் செலுத்து கம்பி என்ற துடிப்பு உருவாக்கும் கருவி இந்த குறையை வெற்றிக் கொண்டது. ரேடார்அனுப்பும் கருவிமற்றும் மற்ற கருவிகளுக்கு ஆற்றல் துடிப்புஆதாரமாக சில நேரங்களில் உபயோகப்படுகிறது.
# செலுத்து கம்பி

## பொதுவான பயன்பாடுகள்

### ஸ்டப் பில்டர்ஸ்

பகுதி A இலிருந்து பகுதி B க்கு குறிகளை கடத்தும் வரிக்கு இணையாக சுற்றப்பட்ட குறுகிய-சுற்று அல்லது திறந்த-சுற்று செலுத்து கம்பியானது பில்டராக இயங்கும். ஸ்டபுகளை உருவாக்கும் முறையானது தெளிவற்ற அதிர்வெண் அளவீடுகளை கொண்ட லீசர் லைன் முறையை ஒத்ததாகும். ஆனால் இவைகள் பின்னோக்கி வேலை செய்யும். RSGB யின் ரேடியோகம்யூனிகேசன் கையேட்டில் பரிந்துரைக்கபட்ட முறையானது அலைவாங்கியிலிருந்து திறந்த-சுற்று நீளம் கொண்ட செலுத்து கம்பிகளை இணையாக வரிசைப்படுத்தி மின்னூட்டி மூலம் குறிகளை வெளியிடுவது. செலுத்து கம்பிகளின் தேவையற்ற முனைகளை வெட்டுவதன் மூலம் வலிமை குறைந்த பெறும் கருவியில் குறியை காணலாம். இந்த நிலையில் ஸ்டப் பில்டரானது ஒற்றை ஒத்திசைவுகளையும் அதிர்வெண்களையும் நிராகரிக்கிறது. ஆனால் ஸ்டப்பின் முனைகளை குறுக்கும் போது ஸ்டப்பானது பில்டராக மாறி இரட்டை ஒத்திசைவுகளை நிராகரிக்கிறது.
# செலுத்து கம்பி

## ஒலி சம்பந்தமான செலுத்து கம்பி

ஒலி சம்பந்தமான செலுத்து கம்பி மின்சார செலுத்து கம்பியின் ஒலி சம்பந்தமான அலைமருவியாகும். நீளமாகவும் சன்னமாகவும் உள்ள வளையாத குழாயில் ஒலி அலைநீளம் இருப்பதாகும்.
# செலுத்து கம்பி

## மேற்குறிப்புகள்

*பெடரல் ஸ்டாண்டர்டு 1037C இருந்து கட்டுரையின் பகுதி பெறப்பட்டது*
<references></references>  
- ஸ்டென்மெட்ஸ், சார்லஸ் ஃப்ரோடியஸ், "*தி நேச்சரல் பிரியட் ஆப் எ ட்ரான்ஸ்மிசன் லைன் அண்ட் த ஃப்ரிகன்சி ஆப் லைட்னிங் டிஸ்சார்ஜ் தேர்ஃபோர்ம்* ". தி எலக்ட்ரிக் வேர்ல்ட் ஆகஸ்ட் 27, 1898. பக்கம். 203 - 205.
- எலக்ட்ரோமேக்னடிசம் இரண்டாம் பதிப்பு., கிராண்ட், I.S., மற்றும் பிலிப்ஸ், W.R., ஜான் வில்லே பதிப்பகம்,
- ஃபண்டமெண்டல்ஸ் ஆப் அப்ளைடு எலக்ட்ரோமேக்னடிக்ஸ் ௨௦௦௪ மீடியா எடிசன்., உலாபி , F.T., பிரிண்டைஸ் ஹால் பதிப்பகம்,
- ரேடியோ கம்யூனிகேசன் ஹேண்ட்புக், பக்கம் 20, அத்தியாயம் 17, RSGB,
- நாரிடோ, J.L., A.C. சவுடாக், மற்றும் J.R. மார்தி, சிமுலேசன் ஆப் ட்ரான்சியண்ட்ஸ் ஆன் ட்ரான்ஸ்மிசன் லைன்ஸ் வித் கோரோனா வியா தி மெத்தேட் ஆப் கேரக்டர்ஸ்டிக்ஸ் ஜெனரேசன், ட்ரான்ஸ்மிசன் அண்ட் டிஸ்டிரிபியூசன், IEE ஃப்ரோசீடிங்ஸ். பகுதி 142.1, Inst. de இன்வஸ்டிகாசியன்ஸ்., மோர்லஸ், ஜனவரி 1995.
# செலுத்து கம்பி

## புறக்கட்டுரைகள் மற்றும் கூடுதல் வாசிப்பு

- ஆன்வல் டின்னர் ஆப் தி இன்ஸ்டியூட் அட் தி வால்டோர்ஃப்-அஸ்டோரிய. ட்ரான்ஸாக்சன் ஆப் தி அமெரிக்கன் இன்ஸ்டியூட் ஆப் எலக்டிரிக்கல் இன்ஞ்னியர்ஸ், நியூயார்க், ஜனவரி 13, 1902. (ஹாரினிங் ஆப்கஹ்லில்மோ மார்கோனி, ஜனவரி 13, 1902)
- அவண்ட்
! software, யூசிங் ட்ரான்ஸ்மிசன் லைன் அண்ட் பாராமீட்டர்ஸ். ஸ்டார்-ஹச்ஸ்பைஸ் மேனுவல், ஜூன் 2001.
- கார்னைல், P, ஆன் தி ப்ரோபகேசன் ஆப் இன்ஹோமோஜினியஸ் வேவ்ஸ். ஜெ. பிசிக்ஸ் டி: ஆப்ல் பிசிக்ஸ் 23, பிப்ரவரி 14, 1990. ஓரியல்பு அலை பிரிப்பு கோட்பாடு- தந்தியாளரின் சமன்பாடுகளை ஹெவிசைட்டின் நிபந்தனைகளுடன் ஒப்பிட்டு முக்கியதுவத்தை காண்பித்தல்)
- ஃபார்லோ, S.J., *அறிவியல் அறிஞர் மற்றும் பொறியாளர்களுக்கான பகுதி வகையீட்டு சமன்பாடுகள்* . ஜெ.வில்லே அண்ட் சன்ஸ், 1982, பக்கம்.&nbsp;126. .
- ஹான், ஹிசு C., செலுத்து கம்பி சமன்பாடுகள் . EE 313 மின்காநத பகுதிகள் மற்றும் அலைகள்.
- கூப்பார்ஸ்மிடிட், போரிஸ் A., ஹேமில்டோனியன் விளக்கத்தின் சீரற்ற பரிமாணத்தின் குறிப்புரை. மேத்-பிசிக்ஸ்/9810020. ஜெ. நான்லீனியர் மாத். பிசிக்ஸ். 5 (1998), நம்பர். 4, 383-395.
- புபின், M., *மின்சார அலை செலுத்துதல்*
- செலுத்து கம்பி ஒப்பிடல். EIE403: அதிக அதிர்வெண் சுற்று திட்டமிடல். டிபார்மெண்ட் ஆப் எலக்ட்ரானிக் அண்ட் இன்பர்மேசன் எஞ்சினியரிங், ஹாங்காங் பாலிடெக்னிக் யுனிவர்சிட்டி (PDF வடிவம்)
- வில்சன், B. (3 அக்டோபர் 2007. *தந்தியாளரின் சமன்பாடுகள் * . உள்ள தொடர்பு.
- ஜான் க்ரீடன் வோல்பியர், *"அடிப்படைச் சமன்பாடு" * மற்றும் *"தந்தியாளர் சமன்பாடுகளின் உருமாற்றம்"* பலகுரல் கிளர்ச்சியில் பயணிக்கும் அலை மாதிரியமைத்தல் மற்றும் பகுப்பாய்வு
- ஏஜிலண்ட் டெக்னாலஜிஸ் கல்வி சார் ஆதாரங்கள் *செலுத்து கம்பிகளுடன் அலை பரப்புதல் * எஜுகேசனல் ஜாவா ஆப்லெட் .
- க்யூன், சி., இம்பிடான்ஸ் மேட்சிங் வித் அட்ஜஸ்டபில் செங்மெண்ட்டேட் ட்ரான்ஸ்மிசன் லைன். ஜெ. மாக் ரிசன். 199 (2009), 104-110.
# அடோபி விளாசு

**அடோபி விளாசு** (*Adobe Flash*) என்பது ஒரு பல்லூடகப் பணித்தளம் ஆகும். இது முன்பு மேக்ரோமீடியா விளாசு என அழைக்கப்பட்டது. இது அசைவூட்டம், நிகழ்படம், ஊடாட்டம் ஆகியவற்றை வலைப் பக்கங்களில் சேர்ப்பதற்குப் பயன்படுத்தப்படுகின்றது. முன்னதாக 1996ஆம் ஆண்டில் மேக்ரோமீடியாவால் அறிமுகப்படுத்தப்பட்ட விளாசு, 2005இல் மேக்ரோமீடியா நிறுவனத்தை அடோபி சிசுட்டம்சு (*Adobe Systems*) வாங்கியதைத் தொடர்ந்து, அடோபி சிசுட்டம்சு மூலமாக மேம்படுத்தப்பட்டு வழங்கப்படுகின்றது.  
விளாசு பொதுவாக வலைப் பக்கங்களில் வீடியோவை ஒருங்கிணைப்பதற்காக அசைவூட்டம், விளம்பரங்கள் மற்றும் பல்வேறு வலைப்பக்க ஃபிளாஷ் கூறுகளை உருவாக்கப் பயன்படுத்தப்படுகிறது. மேலும் மிக அண்மைக்காலத்தில் உயர் இணைய பயன்பாடுகளை உருவாக்கவும் பயன்படுகிறது. ஃபிளாஷ் வெக்டர் மற்றும் பரவு வரைவியலைக் கையாளக்கூடியது. மேலும் ஆடியோ மற்றும் வீடியோவின் இருதிசை தொடரோடியை (bidirectional streaming) ஆதரிக்கிறது. இது ஆக்சன்ஸ்கிரிப்ட் (ActionScript) என அழைக்கப்படும் உரையாக்க மொழியைக் கொண்டுள்ளது. மிகவும் பொதுவான வலை உலாவிகள், சில மொபைல் தொலைபேசிகள் மற்றும் பிற மின்னணு சாதனங்கள் (ஃபிளாஷ் லைட்டைப் பயன்படுத்துகின்றவை) ஆகியவற்றுக்காக பல மென்பொருள் தயாரிப்புகள், முறைமைகள் மற்றும் சாதனங்கள் ஆகியவை இலவசமாகக் கிடைக்கின்ற அடோப் ஃப்ளாஷ் ப்ளேயர் உள்ளடங்களான, ஃபிளாஷ் உள்ளடக்கத்தை உருவாக்க அல்லது காட்சிப்படுத்தக் கூடியவை. வலைப் பயன்பாடுகள், விளையாட்டுக்கள் மற்றும் திரைப்படங்கள் போன்ற அடோப் அலுவல் பணித்தளத்துக்கான உள்ளடக்கத்தையும், மொபைல் தொலைபேசிகள் மற்றும் பிற உட்பொதிந்த சாதனங்களுக்கான உள்ளடக்கத்தையும் உருவாக்க அடோப் ஃப்ளாஷ் புரஃபொஷனல் (Adobe Flash Professional) மல்டிமீடியா அங்கீகரிப்பு நிரல் பயன்படுத்தப்படுகிறது.  
ஷாக்வேவ் ஃப்ளாஷ் ("**S** hock**W** ave **F** lash") திரைப்படங்கள், "ஃபிளாஷ் திரைப்படங்கள்" அல்லது "ஃபிளாஷ் விளையாட்டுக்கள்" என வழக்கமாக அழைக்கப்படுகின்ற SWF வடிவமைப்பிலுள்ள கோப்புகள், வழக்கமாக .swf கோப்பு நீட்டிப்பைக் கொண்டிருக்கும். மேலும் கண்டிப்பாக ஸ்டாண்டலோன் ஃபிளாஷ் ப்ளேயரில் "இயக்கப்படும்" அல்லது சுயமாக செயல்படுகின்ற ஃபிளாஷ் திரைப்படமான ஒரு புராஜெக்டரில் கூட்டிணைக்கப்பட்ட வலைப் பக்க பொருளாக (மைக்ரோசாஃப்ட் விண்டோஸில் .exe என்ற நீட்டிப்புடன்) இருக்கலாம். ஃபிளாஷ் வீடியோ கோப்புகள் .flv கோப்பு நீட்டிப்பைக் கொண்டுள்ளன. இவை .swf கோப்புகளிலிருந்து பயன்படுத்தப்படும் அல்லது VLC அல்லது குயிக்டைம் (QuickTime) மற்றும் வெளிப்புற கோடெக்குகள் சேர்க்கப்பட்ட விண்டோஸ் மீடியா ப்ளேயர் (Windows Media Player) போன்ற flv-விழிப்பு ப்ளேயர் வழியாக இயக்கப்படும்.
# அடோபி விளாசு

## சமீபத்திய மேம்பாடுகள்

**அடோப் லேப்ஸ்** (Adobe Labs) (முன்னர் *மேக்ரொமீடியா லேப்ஸ்* எனப்பட்டது) என்பதில் செய்திகள் மற்றும் அடோப்பிலிருந்து வரவிருக்கும் தயாரிப்புகள் மற்றும் தொழில்நுட்பங்களின் வெளியீட்டுக்கு முந்தைய பதிப்புகளைப் பெறலாம். Flash 9, Flex 3 மற்றும் ActionScript 3.0 போன்ற பெரும்பாலான கண்டுபிடிப்புகள் அனைத்தும் இந்த தளத்தில் விவாதிக்கப்பட்டுள்ளன மற்றும்/அல்லது சோதனைசெய்து பார்க்கப்பட்டுள்ளன.  
அடோப்பின் ஒரு பகுதி (பிப்ரவரி 2009 இலிருந்து) உயர் இணைய பயன்பாடுகளை (RIAகள்) உருவாக்குவது பற்றி கவனம் எடுக்கிறது. இந்தப் பக்கம், அவர்கள் திரைப்பலகப் பயன்பாடாக உருவாக்கக்கூடிய உயர் இணைய பயன்பாடுகள், அடோப் ஃப்ளாஷைப் பயன்படுத்தி, கட்டமைக்கப் பயன்படுத்தக்கூடிய குறுக்கு-பணித்தள இயக்கநேர சூழலான அடோப் இண்டிகிரேட்டட் ரன்டைமை (AIR) வெளியிட்டார்கள். இது அண்மையில் உலகம் முழுவதும் 100 மில்லியன் நிறுவல்களைக் கடந்தது.  
ஃபிளாஷின் எதிர்கால வெளியீடுகளுக்காக, பெருமளவிலான செயல்முறைப்படுத்தலுக்கென இரண்டு கூடுதல் அம்சங்களை அடோப் முன்மொழிந்துள்ளது: முதலாவது, பிரதான வீடியோ பாகமானது இயக்கப்பட முன்னர் ஒரு விளம்பரம் முழுதாக இயக்கப்படுவதை வேண்டுவதற்கான விருப்பம்; இரண்டாவது டிஜிட்டல் உரிமைகள் மேலாண்மை (DRM) திறன்களின் ஒருங்கிணைவு. இந்த வழியில் அடோப்பானது, உள்ளடக்கத்துடன் விளம்பரத்தை இணைப்பதற்கான தேர்வை நிறுவனங்களுக்கு வழங்குகிறது மற்றும் இரண்டும் இயக்கப்படுகின்றன என்பதையும் மாற்றமின்றி உள்ளன என்பதையும் உறுதிப்படுத்துகிறது. இந்த இரண்டு திட்டங்களின் தற்போதைய நிலையானது தெளிவாகத் தெரியவில்லை.  
2009 இன் இறுதியில் ஸ்மார்ட் தொலைபேசிகளுக்கான ஃபிளாஷ் ப்ளேயர், ஹேண்ட்செட் உற்பத்தியாளர்களுக்குக் கிடைக்கும் என எதிர்பார்க்கப்பட்டது.
# அடோபி விளாசு

## சமீபத்திய மேம்பாடுகள்

### திறந்த திரைத் திட்டம்

மே 1, 2008 அன்று, அடோப் *திறந்த திரை திட்டத்* தை (Open Screen Project) அறிவித்தது, இது தனிநபர் கணினிகள், மொபைல் சாதனங்கள் மற்றும் நுகர்வோர் எலெக்ட்ரானிக்ஸ் போன்ற சாதனங்களுக்கிடையே இணக்கமான பயன்பாட்டு இடைமுகத்தை வழங்கும் என எதிர்பார்க்கிறது. இந்தத் திட்டம் அறிவிக்கப்பட்டபோது, பல குறிக்கோள்கள் திட்டமிடப்பட்டன: அடோப் ஃப்ளாஷ் ப்ளேயர் மற்றும் அடோப் இண்டிகிரேட்டட் ரன்டைம் ஆகியவற்றுக்கான உரிம கட்டணங்களை ஒழித்தல், ஷாக்வேவ் ஃப்ளாஷ் (ShockWave Flash) (SWF) மற்றும் ஃபிளாஷ் வீடியோ (FLV) கோப்பு வடிவமைப்பின் பயன்பாட்டிலுள்ள கட்டுப்பாடுகளை நீக்குதல், புதிய சாதனங்களுக்கு ஃபிளாஷைப் பெறுவதற்கான பயன்பாட்டு நிரலாக்க இடைமுகங்களை வெளியிடுதல் மற்றும் ஃபிளாஷ் காஸ்ட் புரோட்டோகால் (Flash Cast protocol) மற்றும் ஆக்சன் மெசேஜ் பார்மேட்டை (Action Message Format) (AMF) வெளியிடுதல் ஆகியவை. இவை ஃபிளாஷ் பயன்பாடுகளை தொலைநிலை தரவுத்தளங்களிலிருந்து தகவல்களை பெற அனுமதிக்கும். தற்போது மொபைல் கண்டெண்ட் டெலிவரி புரோட்டோகால் எனப்படுகிற ஃபிளாஷ் காஸ்ட் புரோட்டோகால் மற்றும் AMF புரோட்டோகால்கள் ஆகியவையும் வெளியிடப்பட்டுள்ளன. இவர்கள் அடோப்புடன் சேர்ந்து 10 மில்லியன் டாலர்கள் திறந்த திரைத் திட்ட நிதியை அறிவித்துள்ளனர்.
# அடோபி விளாசு

## பயன்பாடு

### வடிவமைப்பு மற்றும் செருகு நிரல்

ஜாவா, அக்ரோபாட் ரீடர், குயிக்டைம், அல்லது விண்டோஸ் மீடியா ப்ளேயர் போன்ற செருகு நிரல்களுடன் ஒப்பிடும்போது, ஃபிளாஷ் ப்ளேயர் சிறிய நிறுவல் அளவு, விரைவான பதிவிறக்க நேரம் மற்றும் வேகமான தொடக்க நேரம் ஆகியவற்றைக் கொண்டுள்ளது. இருப்பினும், கண்டறியவும், W3C இணக்கமான வழியில் (X)HTML இல் ஃபிளாஷ் ப்ளேயரை உட்பொதியவும் கவனம் எடுக்கப்படவேண்டியது அவசியம். எளிமையான, பரவலாகப் பயன்படுத்தப்படும் தற்காலிக தீர்வு கீழே வழங்கப்படுகின்றது:
<source lang="xml">
<object data="movie.swf" type="application/x-shockwave-flash">
<param name="movie" value="movie.swf" />
</object>
</source>
ஃபிளாஷ் பொருள்களை எவ்வாறு கண்டறிந்து, W3C இணக்கமான வழியில் எவ்வாறு உட்பொதிப்பது என்பது பற்றிய மேலும் தகவல்கள் xSWF விளக்கத்தில் தரப்பட்டுள்ளது.  
நிரல் குறியீட்டுடன் இணைத்து வெக்டர் வரைவியலைப் பயன்படுத்தினால், ஒத்த பிட் வரைபடங்கள் அல்லது வீடியோ கிளிப்புகளைவிட, ஃபிளாஷ் கோப்புகள் சிறியதாக வர அனுமதிக்கப்படுகின்றன — அதனால் பயன்படுத்துவதற்கான தொடரோடிகள் குறைந்த கற்றை அகலம் ஆகின்றன. தனித்த வடிவமைப்பிலுள்ள உள்ளடக்கத்துக்கு(உரை, வீடியோ அல்லது ஆடியோ போன்ற), அவற்றுடன் ஒத்த ஃபிளாஷ் திரைப்படத்தைவிட பிற மாற்றுக்கள் சிறந்த செயல்தன்மை மற்றும் குறைந்த CPU சக்தி நுகர்வு ஆகியவற்றைக் கொடுக்ககூடும், எடுத்துக்காட்டாக ஒளிபுகுந்தன்மையைப் பயன்படுத்தும்போது அல்லது ஒளிப்படத்துக்குரிய அல்லது உரை மங்கல்கள் போன்ற பெரிய திரை புதுப்பிப்புகளைச் செய்யும்போது.  
ஃபிளாஷ் ப்ளேயரானது வெக்டர்-வரைதல் பொறியோடு மேலதிகமாக, இயக்க நேரத்தில் உரையாக்கம் ஊடாடும் செயலுக்கான ஆக்ஷன்ஸ்கிரிப்ட் விர்ச்சுவல் மெஷின் (AVM) என அழைக்கப்படும் ஒரு தோற்றநிலைப் பொறியை உள்ளடக்குகிறது. இது வீடியோ, MP3-அடிப்படையிலான ஆடியோ மற்றும் பிட்வரைபட வரைவியல் ஆகியவற்றை ஆதரிக்கிறது. ஃபிளாஷ் பிளேயர் 8 (Flash Player 8) இலிருந்து, இது இரண்டு வீடியோ கோடெக்குகளை வழங்குகிறது: On2 டெக்னாலஜீஸ் VP6 மற்றும் சோரன்சன் ஸ்பார்க், மற்றும் JPEG, புரோகிரசிவ் JPEG, PNG, GIF ஆகியவற்றுக்கான இயக்க நேர ஆதரவு. அடுத்த பதிப்பில், ஆக்சன்ஸ்கிரிப்ட் பொறிக்காக சாத்தியமான கடைசி நேர தொகுப்பைப் பயன்படுத்துவதாக ஃபிளாஷ் குறிப்பிடப்படுகிறது.
# அடோபி விளாசு

## பயன்பாடு

### அசைவூட்டம்

ஃபிளாஷ் நகர்கின்ற உரை மற்றும் நகராத படங்களைக் காட்சிப்படுத்தக்கூடியது. இது வீடியோவிலிருந்து வேறுபட்டது, வீடியோவில் ஒவ்வொரு சட்டகமும் புதிய படமாகும்.
# அடோபி விளாசு

## பயன்பாடு

### ஊடாடும் செயல்

சுட்டி, விசைப்பலகை, ஒலிவாங்கி மற்றும் கேமரா ஊடான பயனர் உள்ளீட்டை ஃபிளாஷ் கைப்பற்றக்கூடியது. இதுபோன்ற உள்ளீட்டைப் பயன்படுத்தி, ஃபிளாஷ் நிரலாக்குநர் ஊடாடக்கூடிய பயனர் இடைமுகத்தை உருவாக்கலாம்.
# அடோபி விளாசு

## வியாபித்திருத்தல்

### நிறுவப்பட்ட பயனர் அடிப்படை

வடிவமைப்பு ஒன்றாக ஃபிளாஷ் திரைப்பலகச் சந்தையில் மிகப் பரந்துள்ளதோடு, சந்தை ஆதிக்கமும் உருவாக்கியுள்ளது. பொது வலை புள்ளியியல் நிறுவனமானது கிடைக்கும் தன்மையை 95% என கணிக்கின்றது, ஆனால் 98 வீதமான அமெரிக்க வலைப் பயனர்களும், 99.3 வீதமான அனைத்து இணைய திரைப்பலகப் பயனர்களும் ஃபிளாஷ் ப்ளேயரை நிறுவியுள்ளனர், அதில் 82%-87% (மண்டலத்தைப் பொறுத்து) மிகச்சமீபத்திய பதிப்பைக் கொண்டுள்ளதாகவும் அடோப் கூறுகிறது. எண்ணிக்கைகள் கண்டுபிடிக்கும் திட்டம் மற்றும் ஆய்வுசெய்யும் மக்கள் தொகை புள்ளிவிவரவியல் ஆகியவற்றைப் பொறுத்து வேறுபடும்.  
அடோப் ஃப்ளாஷ் ப்ளேயர் பல்வேறுவகையான முறைமைகள் மற்றும் சாதனங்களில் உள்ளது: விண்டோஸ், மேக் OS 9/X, லினக்ஸ், சோலாரிஸ், HP-UX, பாக்கெட் PC, OS/2, QNX, சிம்பியன், பால்ம் OS, BeOS மற்றும் IRIX, இருந்தபோதும் செயல்திறனானது விண்டோஸில் மிகச் சிறப்பாக உள்ளது (செயல்திறன் என்பதைப் பார்க்கவும்). சாதனங்களுடனான (உட்பொதிந்த முறைமைகள்) இணக்கத்தன்மைக்கு, மேக்ரோமீடியா ஃப்ளாஷ் லைட்டைப் பார்க்கவும்.
# அடோபி விளாசு

## வியாபித்திருத்தல்

### 64-பிட் ஆதரவு

அடோப்பானது ஃபிளாஷ் ப்ளேயர் 10 இன் சோதனைக்குரிய 64-பிட் கட்டமைப்பை வழங்குகிறது. இது லினக்ஸுக்கு மட்டுமே, மற்றும் x86-64 செயலிகளுக்கும் மட்டுமே. 64-பிட் அடோப் ஃப்ளாஷ் ப்ளேயரின் முதலாவது வெளியீடு நவம்பர் 11, 2008 அன்றாகும்.  
பெருமெண்ணிக்கையான கோரிக்கைகள் வரவிருக்கின்ற அடோப் ஃப்ளாஷ் ப்ளேயரின் முதன்மை வெளியீட்டில் விண்டோஸ், மசிண்டோஷ் மற்றும் லினக்ஸ் ஆகியவற்றுக்கான இறுதி 64-பிட் ஆதரவை அடோப் எதிர்பார்க்கிறது. பாதிக்கப்பட்ட பயனர்கள் 64-பிட் ப்ளேயரைக் கைமுறையாக நிறுவலாம்.
# அடோபி விளாசு

## வியாபித்திருத்தல்

### வலை உலாவிகளில் ஃபிளாஷ் தடுப்பி

பயனர் கிளிக் செய்ய முன்னர், ஃபிளாஷ் உள்ளடக்கத்தை இயக்கக் கூடாது என சில வலை உலாவிகளில் இயல்புநிலையாக உள்ளது, எ.கா. கொன்கியுரர் (Konqueror), கே. மெலியோன் (K-Meleon). இணையான «Flash blocker» நீட்டிப்புகளும்கூட பிரபலமான பல உலாவிகளுக்கு உள்ளன: ஃபயர்ஃபாக்ஸில் நோஸ்கிரிப்ட் (NoScript) மற்றும் ஃபிளாஷ்ப்ளாக் (Flashblock) இல்லை, ஒபராவில் (Opera) Flashblock என அழைக்கப்படும் ஒரு நீட்டிப்பு உள்ளது. இண்டர்நெட் எக்ஸ்புளோரரில் ஃபாக்ஸி (Foxie) உள்ளது, இது பல அம்சங்களைக் கொண்டுள்ளது, அவற்றில் ஒன்றுக்கும் Flashblock எனப் பெயரிடப்பட்டுள்ளது. மேக் OS X க்குக் கீழுள்ள வெப்கிட் (WebKit)-அடிப்படையான உலாவிகள் ClickToFlash என்பதைக் கொண்டுள்ளன.
# அடோபி விளாசு

## நிரலாக்க மொழி

ஆரம்பத்தில் அசைவூட்டத்தில் கவனம் செலுத்தப்பட்டு, ஃபிளாஷ் உள்ளடக்கத்தின் ஆரம்பப் பதிப்புகள் சில ஊடாடும் செயல் அம்சங்களை வழங்கின, ஆகவே மிகவும் மட்டுப்படுத்தப்பட்ட உரையாக்கம் திறனையே கொண்டிருந்தன.  
மிகச் சமீபத்திய பதிப்புகள் ஆக்ஷன்ஸ்கிரிப்டை உள்ளடக்குகின்றன, இது ECMAScript தரநிலையின் செயல்முறைப்படுத்தலாகும், ஆகவே இது ஜாவாஸ்கிரிப்ட் போன்று அதே தொடரியலைக் கொண்டுள்ளது, ஆனால் வேறுபட்ட வகுப்பு நூலகங்களின் இணைக்கப்பட்ட தொகுதியுடன் வேறுபட்ட நிரலாக்க கட்டமைப்பில் உள்ளது. பல ஃபிளாஷ் பயன்பாடுகளில் காணப்படுகின்ற கிட்டத்தட்ட அனைத்து ஊடாடும் செயல்களையும் (பொத்தான்கள், உரை உள்ளீட்டு புலங்கள், கீழ் தோன்றும் மெனுக்கள்) உருவாக்க ஆக்ஷன்ஸ்கிரிப்ட் பயன்படுத்தப்படுகிறது.  
Flash MX 2004 ஆக்ஷன்ஸ்கிரிப்ட் 2.0 ஐ அறிமுகப்படுத்தியது , இது ஃபிளாஷ் பயன்பாடுகளின் உருவாக்கத்துக்கு அதிகளவில் பொருத்தமான உரையாக்கம் நிரலாக்க மொழி ஆகும். ஒன்றை அசைவூட்டமாக்குவதை விட, அதை உரையாக்கம் செய்வதால் இது பெரும்பாலும் நேரத்தைச் சேமிக்கிறது, அதோடு திருத்தம் செய்யும்போது கூடியளவு நெகிழ்தன்மை உள்ள நிலைக்கும் மாற்றுகிறது.  
ஃபிளாஷ் ப்ளேயர் 9 அல்பாவின் வருகையிலிருந்து (2006 ஆம் ஆண்டில்), ஆக்ஷன்ஸ்கிரிப்டின் புதிய பதிப்பு வெளியிடப்பட்டுள்ளது, ஆக்ஷன்ஸ்கிரிப்ட் 3.0. ஆக்ஷன்ஸ்கிரிப்ட் 3.0 என்பது பொருள் நோக்கான நிரலாக்க மொழி ஆகும், இது சிக்கலான ஃபிளாஷ் பயன்பாடுகளைக் கட்டமைக்கும்போது கூடுதலான கட்டுப்பாட்டையும், குறியீட்டை மீண்டும் பயன்படுத்தவும் அனுமதிக்கிறது.  
அண்மையில், உலாவியில் உயர் உள்ளடக்கத்தை வழங்குவதற்காக, உலாவியின் XML திறன்களுடன் ஃபிளாஷ் நூலகங்கள் பயன்படுத்தப்பட்டு வருகின்றன. இந்த தொழில்நுட்பம் ஒத்திசையா ஃபிளாஷ் மற்றும் XML எனப்படும், அதிகளவில் AJAX போன்றது. ஒத்திசையா ஃபிளாஷ் மற்றும் XML தொழில்நுட்பமானது, அடோப் ஃப்லெக்ஸ் எனப்படுகின்ற, இந்த தொழில்நுட்பத்தின் கூடுதல் முறையான அணுகுமுறைக்குத் தள்ளப்பட்டுள்ளது, இது உயர் இணைய பயன்பாடுகளைக் கட்டமைக்க ஃபிளாஷ் இயக்கநேரத்தைப் பயன்படுத்துகிறது.  
ஃபிளாஷுக்கு தேவைப்படுகின்ற MP3கள் மற்றும் வீடியோக்கள் போன்ற உள்ளடக்கத்தின் பாதுகாப்புக்காக, மைஸ்பேஸ் மற்றும் YouTube ஆகியவற்றிலுள்ளவை போன்ற ப்ளேயர்களில் இந்த தொழில்நுட்பத்தைப் பயன்படுத்தலாம். தேவைப்படும் உள்ளடக்கம் ஃபிளாஷ் கோப்புகள் ஊடாக தொடரோடப்படும் - அல்லது கடத்தப்படுகிறது - பெரும்பாலானவர்கள் சேமிப்பதற்காக பதிவிறக்கம் செய்வதை இரு கடினமான காரியமாக்குகிறது. ரியல் ப்ளேயர் டவுன்லோடர் போன்ற நிரல்கள் மற்றும் ஃபயர்பக் போன்ற உலாவி நீட்டிப்புகள் XML கோப்புகளைத் தடமறியக்கூடியன. வீடியோ டவுன்லோடர்ஹெல்ப்பர் போன்ற உலாவி நீட்டிப்புகள் கோரிக்கைகளை இடைமறிக்கக்கூடியது, மற்றும் தொடரோடப்பட்ட வீடியோவைப் பதிவிறக்ககூடியது.
# அடோபி விளாசு

## நிரலாக்க மொழி

### ஆக்ஷன்ஸ்கிரிப்ட் குறியீட்டுப் பாதுகாப்பு

அசைவூட்டம் மற்றும் ஊடாடும் செயல் ஆகியவற்றில் ஃபிளாஷ் வழங்கும் நன்மைகளை எடுத்துக்கொள்ள விரும்பும் ஃபிளாஷ் டெவலப்பர்கள், தங்களது குறியீட்டை உலகுக்குக் காண்பிக்க விரும்புவதில்லை என அவர்கள் தீர்மானிப்பார்கள். இருப்பினும், இடைநிலை மொழி தொகுக்கப்பட்ட குறியீடு அனைத்துடனும், அப்பகுதியில் .swf கோப்பு ஒருதடவை சேமிக்கப்படுவது போல, இதை அதன் மூல குறியீடு மற்றும் சொத்துக்களுக்குள் தொகுப்புநீக்க (decompile) முடியும். உருவாக்கும்போது பயன்படுத்தப்படுகின்ற உண்மையான குறியீட்டுக்கு கீழாக அசல் மூல கோப்பை முழுவதையும் சில தொகுப்பு நீக்கிகள் (decompilers) மீளக்கட்டமைக்கக் கூடியன, (சந்தர்ப்பத்துக்குச் சந்தர்ப்பம் என்ற ரீதியில் முடிவுகள் மாறுபடுகின்றபோதும்).  
தொகுப்பு நீக்கிகளுக்கு எதிராக, இந்தச் சிக்கலைத் தீர்ப்பதற்கு ஆக்ஷன்ஸ்கிரிப்ட் குழப்பவாதிகள் (obfuscators) அறிமுகப்படுத்தப்பட்டுள்ளன. உயர் தரமான குழப்பவாதிகள் சொல் உருமாற்றங்களை செயல்படுத்துகின்றன — அடையாளங்காட்டி மறுபெயரிடல், கட்டுப்பாட்டு ஓட்ட உருமாற்றம் மற்றும் தரவுச் சுருக்க உருமாற்றம் போன்றவை — இது தொகுப்பு நீக்கியானது மனிதனுக்கு உதவிகரமாக இருக்கக்கூடிய வெளியீட்டை உருவாக்குவதைக் கடினமாக்குகிறது. குறைந்த தர குழப்பவாதிகள் தொகுப்பு நீக்கிகளுக்கான பொறிகளைச் செருகுகின்றன.
# அடோபி விளாசு

## தொடர்பான கோப்பு வடிவமைப்புகளும் நீட்டிப்புகளும்

| .swf கோப்புகள் பூர்த்தியான, தொகுக்கப்பட்ட மற்றும் வெளியிடப்பட்ட கோப்புகள், அவற்றை அடோப் ஃபிளாஷைப் பயன்படுத்தி திருத்த முடியாது. இருந்தபோதும், பல '.swf தொகுப்புநீக்கிகள்' இருக்கின்றன. ஃபிளாஷைப் பயன்படுத்தி .swf கோப்புகளை இறக்குமதி செய்ய முயற்சிசெய்யும்போது .swf இலிருந்து சில சொத்துக்களைப் பெற அனுமதிக்கும், ஆனால் அனைத்தையும் அல்ல. |
| --- |
# டோம்பரிடோன்

டோம்பரிடோன், ஆண்டி-டோபாமினெர்ஜிக்காக செயல்படுவதன் விளைவாக **புரோலேக்ட்டின்** சுரத்தல் அதிகரிக்கிறது. ஆகையால் அது பால் சுரத்தலை ஊக்குவிக்கிறது. மேலும் அது பால் சுரத்தலைத் தூண்டுவதற்கும் பயன்படுத்தப்படுகிறது.
# டோம்பரிடோன்

## பயன்கள்

### இரையகக்குடலியச் சிக்கல்கள்

டோம்பரிடோன் வாந்தியை அடக்கும் இயல்பையும் கொண்டிருக்கிறது என்பதற்கு சில சான்றுகள் இருக்கின்றன. டோம்பரிடோன் குமட்டுதல் மற்றும் வாந்தியெடுத்தல் சிகிச்சையில் மெடொக்லொபிரமைட், சைக்லிஸின் மற்றும் 5HT3 ஏற்பி எதிர் மருந்துகள் (கிரானிசேட்ரான் போன்றவை) ஆகியவற்றுடன் இணைந்து பயன்படுத்தப்படுகின்றது.  
டோம்பரிடோன் பெரும்பாலான நாடுகளில் வாந்தியடக்கியின் முதல் தேர்வாக இருக்கிறது. எனினும், அது அமெரிக்காவில் மருந்துக் குறிப்பு மருந்தாக ஏற்றுக் கொள்ளப்படவில்லை. அமெரிக்காவில் பயன்படுத்தப்படுவதற்காக ஏற்றுக்கொள்ளப்பட்டிராத போதும், டோம்பரிடோன் இந்த நோக்கத்திற்காக மற்ற நாடுகளில் சில நேரங்களில் மருந்துக் கடைகளில் வாங்கப்படுகிறது.  
இதனை பார்கின்சனின் நோயினால் பாதிக்கப்பட்டிருக்கும் நோயாளிகளுக்குப் பயன்படுத்தலாம். ஏனெனில் மெடோக்லொப்ரமைடு போலல்லாமல், டோம்பரிடோன் குருதி மழையைக் கடந்து செல்லாது.  
டோம்பரிடோன் இரைப்பை வாதத்தின் சிகிச்சை, வயிறு இயங்கும் தன்மை மற்றும் குழந்தைப் பருவ இரையக உண்குழலிய எதிர்வினை (குழந்தைப்பருவ வாந்தியெடுத்தல்) ஆகியவற்றிலும் ஆற்றல் வாய்ந்ததாக இருப்பதாகக் கண்டறியப்பட்டுள்ளது.
# டோம்பரிடோன்

## பயன்கள்

### பால் சுரப்பு

மனிதர்களில் புரோலேக்ட்டின் ஹார்மோன் பால் சுரப்பைத் தூண்டுகிறது. மேலும் அதன் வெளியீடு ஹைப்போத்தாலமஸ் மூலமாக மறைக்கப்பட்டிருக்கும் டோபமைன் மூலமாக தடுத்து நிறுத்தப்படுகிறது. டோம்பரிடோன், ஆண்டி-டோபாமினெர்ஜிக்காக செயல்படுவதன் விளைவாக புரோலேக்ட்டின் சுரத்தல் அதிகரிக்கிறது. ஆகையால் அது பால் சுரத்தலை ஊக்குவிக்கிறது.  
எனினும், அமெரிக்க உணவு மற்றும் மருந்து நிர்வகித்தலின் (எஃப்.டி.ஏ) படி, டோம்பரிடோன் எந்த நாட்டிலும் பால் சுரப்பை ஊக்குவிப்பதற்கு ஏற்றுக்கொள்ளப்படவில்லை, அது உலகம் முழுவதும் உள்ள நாடுகளில் சில நேரங்களில் சொந்த ஆய்வில் சுய-மருந்துக் குறிப்பாக அல்லது "ஆஃப்-லேபில்" மருந்துக் குறிப்பாக இந்தப் பயன்பாட்டிற்காகப் பயன்படுத்தப்படுகிறது.
# டோம்பரிடோன்

## சர்ச்சை

ஜான்சென் பார்மாசூட்டிகல் என்ற நிறுவனமானது கடந்த இருபது ஆண்டுகளில், பல முறைகளாக டோம்பரிடோனை எஃப்.டி.ஏ முன்பு கொண்டு சென்றிருக்கிறது. அதில் மிகவும் சமீபத்திய முயற்சியை 1990 ஆம் ஆண்டுகளில் செய்திருக்கிறது. பல்வேறு அமெரிக்க மருத்துவம் சார் மருந்து சோதனைகள் இரைப்பை வாத அறிகுறிகளில் அதன் பாதுகாப்பு மற்றும் செயல்திறனைப் பறைசாற்றி இருக்கின்றன. ஆனால் எஃப்.டி.ஏ இன் இரையக குடலிய மருந்துகள் பிரிவு டோம்பரிடோனை ஏற்றுக்கொண்டிருந்த போதும் கூட எஃப்.டி.ஏ ஆனது டோம்பரிடோனுக்கான விண்ணப்பத்தினை நிராகரித்தது.  
ஜூன் 2004 ஆம் ஆண்டில், அமெரிக்காவின் முக்கிய ஒழுங்குபடுத்தல் அமைப்பான எஃப்.டி.ஏ, பெண்கள் டோம்பரிடோனைப் பயன்படுத்த வேண்டாம் என எச்சரிக்கைக் கடிதம் வெளியிட்டது. அதில் இம்மருந்தால் பெற்றோர்கள் மற்றும் குழந்தைகளுக்கு அறியப்படாத இடர்பாடுகள் ஏற்படுவதாகக் குறிப்பிட்டிருந்தது. மேலும் அதனை விற்பனை செய்தல் சட்டத்திற்குப் புறம்பானது என மருந்துக் கடைகளுக்கும் எச்சரிக்கை செய்தது. மற்ற நாடுகளில் இருந்து இறக்குமதி செய்யப்பட்டவை கண்டறியப்பட்டு கைப்பற்றப்பட்டன. டோம்பரிடோன் தாய்ப்பாலில் கழிவாக வெளிப்படுகிறது. கடந்த காலங்களில் குழந்தைகளுக்குத் தாய்ப்பால் புகட்டுதலிலும் அதன் விளைவுகளுக்கான ஆய்வுகள் ஏதும் அறிவிக்கப்படவில்லை. இந்த மருந்தினால் ஏற்பட்ட தனிப்பட்ட நிகழ்வுகளாக இதயத்தம்பம் மற்றும் குருதி ஊட்டக்குறை, மற்ற மருந்து உட்கொள்ளலுடன் சிக்கல்கள் மற்றும் பொருத்தமற்ற சிரைவழிப் பயன்பாட்டினால் சிக்கல்கள் ஆகியவை காணப்படுகின்றன.  
சில மருத்துவர்கள் மற்றும் மருந்தகத்தைச் சேர்ந்தவர்கள் எஃப்.டி.ஏ இன் காரணங்களை முழுமையாக ஏற்கவில்லை. மேலும் பால் வழங்கலை அதிகரிப்பதற்கு டோம்பரிடோனின் பயன்பாட்டைத் தொடர்ந்து ஆதரிக்கிறார்கள். அத்தகைய மருத்துவர்கள் மற்றும் மருந்தகத்தைச் சேர்ந்தவர்கள் இந்த மருந்தை இந்த நோக்கத்திற்காக உட்கொள்ளுதல் பாதுகாப்பானது என்று கோருகிறார்கள். ஆனால் அவர்களது கருத்துக்கு எந்தச் சான்றுத் தரவு அல்லது ஆய்வுகள் ஏதும் இல்லை. குழந்தை மருத்துவத்துக்கான அமெரிக்க அகாடெமி, டோம்பரிடோன் "பொதுவாக தாய்ப்பால் புகட்டுதலுடன் பொருத்தமாக" இருப்பதாகக் கருதுகிறது.  
பிரிட்டனில் இந்த மருந்தை உட்கொண்ட குழந்தைகளில் சோடியத்தின் இறப்பு நிலைக் கண்டறியப்படுவதாக புதிய சர்ச்சை ஏற்பட்டிருக்கிறது. தற்போது பாதிக்கப்பட்ட குழந்தைகளில் குருதி உப்பு மிகைப்பு சார்ந்து உப்பு நஞ்சாதல் ஏற்படுவதால் பெற்றோர்கள் குழந்தைகளைத் தவறாகப் பயன்படுத்துவதன் காரணமாக குற்றம் சுமத்தப்பட்டு பல குற்றம் தொடர்பான விசாரணைகள் மேற்கொள்ளப்படுவதாக மருத்துவத் திறனாய்வில் தெரியவருகிறது. டோம்பரிடோன் கொடுக்கப்படும் பிறந்த குழந்தைகளில் QT இடைவெளிகள் அதிகரித்திருப்பதை சமீபத்திய ஆய்வுகள் குறிப்பிடுகின்றன..
# டோம்பரிடோன்

## மருந்தியல்

டோம்பரிடோன் டோபமைனின் செயல்பாட்டைத் தடுப்பதாக இருக்கிறது. அது D2|D<sub>2</sub> மற்றும் D3|D<sub>3</sub> டோபமைன் ஏற்பிகள் ஆகியவற்றுக்கான வலிமையான பிணைப்பைக் கொண்டிருக்கிறது. அவை குருதி மழையின் வெளிப்புறத்தில் இடம்பெற்றிருக்கும் வேதிய உணர்வுத் தூண்டல் மண்டலத்தில் காணப்படுகின்றன. மற்றவைகளுக்கு மத்தியில் அது குமட்டுதல் மற்றும் வாந்தியெடுத்தலை ஒழுங்குபடுத்துகின்றன (நான்காவது மூளை உள்ளறை மற்றும் கன சதுரக் குழிவு ஆகியவற்றின் தளத்தின் மீது வரம்புப் பின்பரப்பு).
# பல் வேர்க் கால்வாய்

**பல் வேர்க்குழி** (*root canal*) என்பது பல்லின் வேருக்குள் காணப்படும் இடைவெளியாகும். இது பல்லுக்குள் இயற்கையாகவே உருவாகும் இடைவெளியின் ஒரு பகுதியாகும், இது பற்கூழ் (மச்சை) அறை, (பல்லின் குறுக்குப் பகுதிக்குள்), பிரதான கால்வாய்(கள்) மற்றும் பல் வேர்க் கால்வாய்களை ஒன்றுடனொன்று அல்லது வேரின் மேற்பகுதியுடன் இணைக்கக்கூடிய அதிக சிக்கலான உடற்கூற்றுக் கிளைகளைக் கொண்டிருக்கும்.  
*துணைக் கால்வாய்கள்* எனக் குறிப்பிடப்படும் சிறிய கிளைகள் அநேகமாக வேரின் முடிவில் (முனை) காணப்படுமாயினும், வேரின் நீளம் வழியே எங்கேனும் சந்திக்கக்கூடும். ஒவ்வொரு வேரிற்குள்ளும் ஒன்று அல்லது இரண்டு பிரதான கால்வாய்கள் இருக்கக்கூடும். சில பற்கள் மற்றவற்றைவிட அதிக வேறுபாடான உட்புற உடற்கூற்றியலைக் கொண்டிருக்கும். இந்த இடைவெளியானது அதிக ரத்தக் கலன்களுள்ள, இளகிய இணைய இழையமான பற்கூழால் நிரப்பப்படுகிறது.  
பற்கூழ் என்பது இழையமாகும். இதன்மூலமே பல்லின் இழையப் பகுதி ஆக்கப்படுகிறது. இரண்டாம்நிலை பற்களின் உருவாக்கம் (நிரந்தரப் பற்கள்) அவை வாய்க்குள் உருவாகி 1-2 ஆண்டுகளின் பின்னர் பூர்த்தியடைகின்றது. இது உணர்வு அங்கமாக இரண்டாம்நிலைப் பங்கை ஏற்கிறது.  
*பல் வேர்க் கால்வாய்* என்பது பற் சிகிச்சையான பற்கூழ் நோய் மருத்துவத்துக்கான பேச்சுவழக்கச் சொல்லாகும், இச்சிகிச்சையில் பற்கூழ் சுத்தமாக்கப்பட்டு அகற்றப்பட்டு, இடைவெளி தொற்றுநீக்கப்பட்டு, பின்னர் நிரப்பப்படுகிறது.
# பல் வேர்க் கால்வாய்

## அமைப்பு

பல்லின் மையத்தில் ஒரு துவாரப் பகுதி உள்ளது. இங்கே பற்கூழ் அல்லது நரம்பு எனப்படுகின்ற மென்மையான இழையம் இருக்கிறது. இந்த துவாரப் பகுதியில், பல்லின் குறுக்குப் பகுதியில் (ஒப்பீட்டளவில்) அகன்ற இடம் உள்ளது. இது பற்கூழ் அறை எனப்படுகிறது. இந்த அறையானது வேரின் நுனியுடன் ஒடுக்கமான கால்வாய்(கள்) மூலமாக இணைக்கப்படுகிறது. ஆகவேதான் இது "பல் வேர்க் கால்வாய்" என அழைக்கப்படுகின்றது. மனிதப் பற்கள், வாயின் பின்புறம் நோக்கிச் செல்கையில் அதிக எண்ணிக்கையான கால்வாய்களைக் கொண்டிருக்கும் விதமாக, வழக்கமாக ஒன்று முதல் நான்கு வரையிலான கால்வாய்களைக் கொண்டிருக்கின்றன. ஒரு பென்சிலின் கூர் பென்சிலின் நீளம் வரைக்கும் செல்வது போல வேரின் மையத்தினூடாக இந்தக் கால்வாய்கள் செல்கின்றன. பற்கூழானது இரத்தக் கலன்களினூடாக ஊட்டத்தைப் பெறுகின்றது, கெடுதலான நிகழ்வுகள் மற்றும் சூழ்நிலைகள் குறித்து எச்சரிக்கை அளிப்பதற்கான சமிக்ஞைகளை மூளையிலிருந்து நரம்புகள் கடத்துகின்றன.  
பல்வலி அல்லது உழைவு உள்ள ஒரு நபருக்கு, பல் வேர்க் கால்வாய் சுட்டிக்காட்டப்படலாம். உடனே தகுதியான பல்மருத்துவர் அல்லது கூடுதல் சிறப்பு பற்கூழ் நோய் மருத்துவர் (பல் வேர்க் கால்வாய் சிகிச்சை வல்லுநர்) ஒருவரை காலம் தாழ்த்தாமல் அணுகவேண்டும்.